b'\n_START_ARTICLE_\nKronblom\n_START_PARAGRAPH_\nKronblom er en svensk tegneserie som skabtes af Elov Persson i 1927. Siden 1968 videref\xc3\xb8res serien af hans s\xc3\xb8n Gunnar Persson._NEWLINE_Serien Kronblom handler om en doven mand i 65-\xc3\xa5rsalderen, som helst vil ligge p\xc3\xa5 sin sofa og slappe af. Dette p\xc3\xa5sk\xc3\xb8nnes ikke af hans hustru Malin, og endnu mindre af svigermoderen. Kronblom g\xc3\xb8r hvad som helst for at slippe for at se sin svigermor. N\xc3\xa5r det g\xc3\xa6lder om at blive af med sin svigermor, er Kronblom ikke l\xc3\xa6ngere doven, men kan arbejde rigtigt h\xc3\xa5rdt, hvis han ved at han slipper for se hende._NEWLINE_Kronblom kan i dag l\xc3\xa6ses i tegneseriebladet 91:an Karlsson og ugebladet Allers. Kronblom havde sit eget blad i 1997, men gik ind efter bare fire numre._NEWLINE_Kronblom kom p\xc3\xa5 frim\xc3\xa6rke 1980. _NEWLINE_1947 kom filmen "Kronblom" med Ludde Gentzel i titelrollen og Dagmar Ebbesen som Malin. Andre medvirkende var Sigge F\xc3\xbcrst, Thor Mod\xc3\xa9en, Julia Caesar og en ung Martin Ljung.I 1949 kom opf\xc3\xb8lgeren Kronblom kommer till stan (med samme titelrolleindehaver)._NEWLINE_Da Kronblom skabtes i 1927 var Elov Persson bosat i byen B\xc3\xa4ckebro i udkanten af G\xc3\xa4vle og den 16. juni 2004 fik pladsen foran hans barndomshjem navnet Kronblomsplan og udstyredes med en passende parkb\xc3\xa6nk. Kronblom st\xc3\xa5r ogs\xc3\xa5 som statue i Tors\xc3\xa5ker og \xc3\x96rebro.'